[{"text_idx": "#000003", "text": "Soovin seda, kuid tean ka, kuidas on vastupidi.A\u0308revalt proovida uinuda, samal ajal kedrates hirmuga peas, mis ja\u0308rgneval pa\u0308eval tulemas. Mo\u0303eldes ko\u0303igele, mis on olnud, analu\u0308u\u0308sides o\u0308eldud so\u0303nu vo\u0303i isegi ta\u0308iesti u\u0308tlemata lauseid. Hirmuga kujutledes ko\u0303ige hullemaid olukordi, arvates, et polegi va\u0308ljapa\u0308a\u0308su. Kedrates nii kaua mo\u0303ttelo\u0303nga, kuni on hommik ja a\u0308revus on suurem, kuna ei ole maganud. On ka olnud etappe, kus kardan magama ja\u0308a\u0308mist."}, {"text_idx": "#000005", "text": "Vahel kujutlen eneses justkui valgusesammast vo\u0303i midagi ha\u0308sti kindlat, mis on kese ja vo\u0303tab mured endasse. Samal ajal kujutledes ko\u0303ige suuremat rahu, mis vo\u0303ib u\u0308ldse olla, isegi kui see tundub utoopiline. Sama, mis tekitas varem hirmu ja a\u0308revust, muundub nii hoopis tugevuseks."}, {"text_idx": "#000006", "text": "Ikka on tore ka kellegagi koos lugusid lugeda, laulu u\u0308miseda vo\u0303i soovida lihtsalt ko\u0303ige ilusamat o\u0308o\u0308sse. Eelko\u0303ige on toetav lihtsalt see rahulik su\u0308dameruum, millesse sulanduda ning see kandub ka uude hommikusse."}, {"text_idx": "#000007", "text": "Ja kui tundub, et uinumine ha\u0308sti ei o\u0303nnestu, siis ja\u0308tka lihtsalt eneseks olemist, nii nagu sel momendil ja hetkel oled. Sinus on kogu maailma tarkus, Sinu kehale on uinumine loomulikkus. Olen lihtsalt korra siin Sinuga selles teemas kohal. Teadmine, kuidas Sulle ko\u0303ige toetavam, on Sinus endas (kurrna\u0308u, a\u0308kki on siin hoopis mo\u0303ni o\u0308o\u0308loom). Uni on ju miski, mis meid igapa\u0308evaselt puudutab ja on nii mo\u0303nus toide me seiklustele."}, {"text_idx": "#000008", "text": "Olgu me uni hoitud pehmelt kui hunnik udusulgi, mis paitavad nahka. Toetagu mu\u0308stiline o\u0308o\u0308 meid, kui vajume enese olemusse."}]